Григор спечели първия сет с 6:2 след перфектна игра, а вторият отиде на сметката на 13-кратния носител от "Големия шлем". Сърбинът тъкмо бе осъществил пробив в третата част за 2:1, когато заваля за пореден път над Синсинати. Двамата първоначално изчакаха десетина минути на корта, но после се прибраха в съблекалните. Организаторите обявиха в 05:20 часа българско време и 22:20 местно, че всички двубои за деня се отменят и ще бъдат доиграни в петък, като предстои да бъдат обявени и началните им часове. Едва ли има вариант, в който зрелище като Димитров - Джокович няма да бъде насрочено за централния корт, като обикновено доиграващите се двубои имат предимство пред незапочналите.